Den tyske elektronikkoncern Siemens vil på verdensplan nedlægge 16.750 arbejdspladser - deraf 5250 i Tyskland. Men de mange afskedigelser kommer ikke til at ramme de ansatte hos Siemens i Danmark, oplyser Siemens. I forbindelse med planlagte milliardbesparelser i koncernen vil der blive nedlagt 12.600 arbejdspladser frem til 2010, meddelte Siemens i München i dag. De øvrige 4150 arbejdspladser skal nedlægges i forbindelse med omstruktureringsprojekter, siger koncernchef Peter Löscher. Selvom det lyder af mange fyringer, skal det ses i lyset af, at Siemens er en stor global koncern med omkring 435.000 ansatte. Siemens Windpower har en vingefabrik i Aalborg. /ritzau/

Referat:
Den tyske elektronikkoncern Siemens vil på verdensplan nedlægge 16.750 arbejdspladser - deraf 5250 i Tyskland. Hverken danske eller nordjyske job berøres.